《新罗岩》
宋代·陈舜俞

万叠青山与世违，一岩云物倚天危。
僧开峭石难行路，猿叫枯松最上枝。
药鼎施人寒种火，菜畦行虎宿无篱。
此中别有忘年事，扰扰红尘死不知。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。